**2025 жылғы 13 ақпаннан бастап қолданысқа енгізіле отырып, «QAZAQGAZ AIMAQ» АҚ Жамбыл өндірістік филиалдың тұтынушылары үшін тауарлық газды бөлшек саудада өткізудің шекті бағаларын көтеру туралы ақпарат**

Қазақстан Республикасының Ұлттық экономика министрлігі Табиғи монополияларды реттеу комитеті  Жамбыл облысы бойынша департаментінің 2025 жылғы 29 қаңтардағы № 5-НҚ бұйрығымен қол қойылған күнінен бастап қолданысқа енгізіле отырып, «QAZAQGAZ AIMAQ» АҚ Жамбыл өндірістік филиалдың газ тарату жүйелері арқылы тауарлық газды тасымалдау жөніндегі реттеліп көрсетілетін қызметке тариф бекітілді.

Осыған байланысты, «QAZAQGAZ AIMAQ» АҚ қоғамдық маңызы бар нарық субъектілерінің қызметін реттейтін қолданыстағы заңнама нормаларын, атап айтқанда, ҚР Кәсіпкерлік кодексінің (бұдан әрі – Кодекс) 116-бабы 3-тармағының 14) тармақшасын, Кодекстің 124-5-бабы 1-тармағының 3) тармақшасын, Кодекстің 124-8-бабының 3) тармақшасын, Кодекстің 120-1-бабын, ҚР Ұлттық экономика министрлігінің 2017 жылғы 1 ақпандағы № 36 бұйрығымен бекітілген Қоғамдық маңызы бар нарықтарда баға белгілеу қағидаларының 16-тармағының алтыншы абзацын басшылыққа ала отырып, уәкілетті орган ведомствоның бұйрығымен бекітілген «QAZAQGAZ AIMAQ» АҚ Жамбыл өндірістік филиалдың газ тарату жүйелері арқылы тауарлық газды тасымалдау тарифтің өзгеруін ескере отырып, 2025 жылғы 13 ақпаннанбастап қолданысқа енгізіле отырып, тауарлық газды бөлшек саудада өткізу бағаларының жобаларын уәкілетті органның ведомствосына келісуге жіберді.